b'\n_START_ARTICLE_\nTracey Packham\n_START_SECTION_\nBarndom og ungdom\n_START_PARAGRAPH_\nTracey blev f\xc3\xb8dt i Crawley i West Sussex i England f\xc3\xb8dt ind i en familie med en mor, far, stores\xc3\xb8ster ved navn Joanne og en kat ved navn Tequila. Hun var fra barnsben meget glad for musik og dans og begyndte allerede som 5-\xc3\xa5rig at g\xc3\xa5 til dans. Hun var generelt kendt for at v\xc3\xa6re meget genert, men n\xc3\xa5r hun var til danseopvisning, oplevede man hende pludselig som en helt anden person._NEWLINE_Som 16 \xc3\xa5r flyttede hun hjemmefra til London, hvor hun gik p\xc3\xa5 en dramaskole i 3 \xc3\xa5r, hvilket kun forbedrede hendes dansef\xc3\xa6rdigheder og samtidig l\xc3\xa6rte hende at skuespille. I London fik hun dog en ny dr\xc3\xb8m \xe2\x80\x93 hun ville rejse verden rundt. Derfor fik hun mange forskellige sm\xc3\xa5jobs som danser og sanger p\xc3\xa5 skibe og i forskellige mindre musicaler, og selv om det ikke var det helt store karrierem\xc3\xa6ssigt, fik det hendes k\xc3\xa6rlighed for at optr\xc3\xa6de til at vokse.\n_START_SECTION_\nI ATC\n_START_PARAGRAPH_\nDa Tracey var 21, tog hun til Hamburg for at spille med i musicalen Cats. Hun skulle optr\xc3\xa6de meget ofte og fik mange venner. Med i musicalen spillede Joseph Murray, Sarah Egglestone og Livio Salvi, som hun blev meget gode venner med. De var alle fire dansere og sangere og besluttede, at de gik s\xc3\xa5 godt i sp\xc3\xa6nd, at de skulle danne en popgruppe. De havde lidt besv\xc3\xa6r i starten med at f\xc3\xa5 kontrakter hos pladeselskaber, men de gav ikke op, og dermed blev ATC dannet! Her fik hun samtidig ogs\xc3\xa5 opfyldt sin dr\xc3\xb8m om at rejse verden rundt.\n_START_SECTION_\nEfter ATC\n_START_PARAGRAPH_\nDa ATC blev opl\xc3\xb8st, flyttede hun tilbage til England, hvor hun bor den dag i dag i Birmingham. Hun synger og danser stadig af og til, men ved mere private lejligheder. Hun har ogs\xc3\xa5 taget k\xc3\xb8rekort (noget, hun ikke n\xc3\xa5ede i sin karriere som ATC-medlem). Hun har stadig kontakt med de andre ATC-medlemmer og m\xc3\xb8des med dem et par gange om \xc3\xa5ret, men de har ikke planer om et comeback.'